Matteus – Gereformeerde Kerk Centurion
Gepubliseer op Mei 3, 2019
Uitverkiesing en menslike verantwoordelikheid
Skriflesing: Matteus 22:1-14; Openbaring 3:1-6 en 19:5-9
Teksvers: Matteus 22:1-14 (14)
DL 2 art 5-7 (en 8-9)
Uit die belydenis van Dordrecht het ons laaskeer weer gehoor dat God getrou, genadig, goed, lankmoedig, barmhar-tig en regverdig is (DL 2.1-4). Dit is juis weens sy goedertie-renheid (goedheid en trou) dat Hy Christus geskenk het as eenmalige en voldoende offer vir al ons sondes!
Die vraag bly egter by ons: Maar as alles genade is, het ons as mense dan nie ook ‘n verantwoordelikheid nie? En dit is waaroor dit in DL 2.5-7en verder gaan. Die mens se taak is nie deur die genade uitgesluit nie, maar juis daarin ingesluit:
Tog kom dit baie sterk in die teksgedeelte na vore en gee ons nou reeds gedeeltelik aandag aan ons taak in heiligmaking – die aantrek van ons bruidsklere.
Gepubliseer op Desember 15, 2018
Trane word vreugde
Skriflesing: Jeremia 31 en Matteus 2
Teksvers: Jer 31:15,16 asook Matteus 2:18
In Matteus 2: 16-18 word vertel dat Herodes, toe hy agtergekom het dat die sterrekykers hom in die steek gelaat het, woedend geword het. Daarom het hy sy soldate na Betlehem en die hele omgewing gestuur om al die seuntjies van twee jaar en jonger dood te maak. So het die profesie van Jeremia 31:15 in vervulling gegaan. Daar staan dat daar ’n gekerm vanuit Rama gehoor was, ’n gehuil vol hartseer, want Ragel treur oor haar kinders, sy wil haar nie laat troos nie, want haar kinders was nie meer daar nie.
Teenoor die hartseer van Ragel het die Here egter volgens Jeremia 31:16 gesê dat die treurendes gerus maar stil kan word. Hulle hoef nie meer te huil nie en hulle hoef ook nie meer trane in hulle oë te hê nie! Die Here belowe dat daar teenoor al die swaarkry, ‘n heerlike verwagting sal wees. Die spreekwoordelike kinders van Ragel sal uit die vyand se land terugkom. Ja daar sal ’n toekoms vir haar nageslag wees.
Wat is dit wat Ragel se diep seer, wat sy in Rama ervaar het, in vreugde sal laat kan verander?
Hoe kan daar vreugde in jou lewe wees ten spyte van seer en swaar?
Gepubliseer op Oktober 26, 2018
Skriflesing: Matt 28 Hand 1:8
Teksvers: Matt 28:1–20
Die Groot Opdrag is volgens hierdie teks op ‘n berg in die gebied van Galilea aan die dissipels gegee. Daarna moes hulle dan weer terug na Jerusalem gegaan het, vanwaar Jesus van die Olyfberg af opgevaar het na die hemel.
Voor Hy egter opvaar na sy Vader, kry ons hierdie opdrag om in te skakel by sy groot missie in die wêreld. God is oppad met sy Seun en sy Gees en besig om sy kinders bymekaar te maak. Hy maak ons deel van hierdie grootse missie. Hy doen dit met sterk versekeringe en beloftes!
Ons hoef net gehoor te gee en te doen, en so mag ons deel wees van die Groot Sending.
Gepubliseer op Oktober 5, 2018
Jesus beloon sy toegewyde diensknegte met sy wederkoms
Skriflesing: Matteus 25:14-30
Teksvers: Matteus 25:14-30
… “Aan elkeen wat het, sal meer gegee word, en hy sal
oorvloed hê; maar van hom wat nie het nie, sal ook die
bietjie wat hy het, weggevat word.”
Wat elke dienskneg ontvang het.
Wat elke dienskneg daarmee gemaak het.
Die resultaat van die diensknegte se toewyding.
Gepubliseer op September 21, 2018
Skeur liewer julle harte!
Skriflesing: Markus 14:43-65 Joël 2:12,13,14; Heb 9:1-15
Teksvers: Markus 14:63, (Mt 26:65)
Laat ek Hom aan julle voorstel: Jesus Christus, jou Verlosser en Here. Ook genoem die Lydende Kneg van die Here, die Man van Smarte. En kyk wat het Hy nie alles verdra en verduur nie! So baie wil nie met so ‘n tragiese figuur geïdentifiseer word nie. Soos Kajafas! Hy verag vir Jesus. Hy skeur sy klere! In die proses mis Hy nie alleen so baie nie, maar maak Hy die smarte van die Man voor hom ook net groter.
Is jou en my geloof nie ook soms net ‘n klugspel soos wat hier voor ons afspeel nie. Dit is tyd dat ons ons harte laat aanraak. Jesus het dit ook vir my en jou gedoen!
Gepubliseer op Julie 27, 2018
Skriflesing: Matteus 8:1-17
Teksvers: Matteus 8:11
Dit is nogal ‘n groot voorreg om in verre lande rond te reis. Na die toer in Europa op die spore van die Reformatore het mens net weer onder die indruk gekom dat ons nie so alleen in die wêreld is nie. Daar is baie ander mense. Mense wat heel an-ders is. Mense wat anders dink en doen. Baie mense. Miljoene. Biljoene.
En tog kan jy soms so alleen voel. Dink dat jy alléén glo. Totdat jy skielik besef dat daar voor jou baie ander was wat geglo het. En ook baie op allerlei ander plekke is daar mense wat net soos jy/ons glo en geglo het!
Ek glo waarlik aan die heilige algemene Christelike kerk! Ek glo aan die gemeenskap (koinonia) van die heiliges!
Predikante Skryf (37)
Ou Testament (64)
Nuwe Testament (125)